FINNOMENA Market Alert: ตลาดหุ้นฮ่องกงปรับตัวบวกแรง 3.3% รับข่าวผ่อนคลายมาตรการคุมโควิด - FINNOMENA
เช้าวันนี้ (14 พ.ย.) ดัชนี Hang Seng ตลาดหุ้นฮ่องกง บวกแรง 3.30% ปรับตัวขึ้นต่อเนื่องจากวันศุกร์ที่ผ่านมา นำโดยหุ้น Ping An +7.7% JD.com +6.18% และ AIA +5.1% หลังจากได้รับข่าวการผ่อนคลายมาตรการควบคุม Covid-19
14 พ.ย. 2565

เช้าวันนี้ (14 พ.ย.) ดัชนี Hang Seng ตลาดหุ้นฮ่องกง บวกแรง 3.30% ปรับตัวขึ้นต่อเนื่องจากวันศุกร์ที่ผ่านมา นำโดยหุ้น Ping An +7.7% JD.com +6.18% และ AIA +5.1% หลังจากได้รับข่าวการผ่อนคลายมาตรการควบคุม Covid-19 โดยได้ลดเวลากักตัวสำหรับนักเดินทางเข้าประเทศและผู้ใกล้ชิดกับผู้ติดเชื้อลงจาก 10 วัน เหลือ 8 วัน แต่ในช่วง 5 วันแรกต้องกักตัวในอาคารที่รัฐจัดไว้ แม้ว่าผู้ติดเชื้อยังเพิ่มขึ้นต่อเนื่องอยู่ที่ 14,878 ราย มากที่สุดตั้งแต่ช่วงเดือนเมษายนในปักกิ่ง กวางโจวและเจิ้งโจว
รวมถึงมีมาตรการกระตุ้นภาคอสังหาริมทรัพย์ 16 มาตราการณ์ โดยหลัก ๆ จะเป็นการยืดการจ่ายหนี้ของบริษัทอสังหาริมทรัพย์ออกไปและลดความเข้มงวดในการกู้ยืมเงินของบริษัทอสังหาริมทรัพย์ของจีน ส่วนทางฝั่งประชาชนที่มีปัญหาด้านการจ่ายดอกเบี้ย ทางธนาคารจีนก็จะไปขยายเวลาการชำระหนี้ให้ เพื่อลดปัญหาการประท้วงไม่จ่ายค่าสินเชื่อในโครงการที่อยู่อาศัย
FINNOMENA Investment Team มองว่าความผันผวนของตลาดหุ้นฮ่องกงยังคงมีอย่างต่อเนื่อง แม้ว่าจะเริ่มเห็นข่าวดีจากการเริ่มผ่อนคลายมาตรการควบคุม Covid-19 แต่ผู้ติดเชื้อในหลาย ๆ เมืองยังคงปรับตัวเพิ่มขึ้นอย่างต่อเนื่อง ทำให้อาจเห็นการกลับมาใช้มาตราการที่เข้มงวดมากขึ้น หากไม่สามารถควบคุมการระบาดได้ แต่อย่างไรก็ตามก็เริ่มเห็นข่าวดีจากการเข้ามากระตุ้นภาคอสังหาริมทรัพย์ของจีน รวมถึง Valuation ของหุ้นจีนหลาย ๆ ดัชนีอยู่ในระดับที่ถูก โดยเฉพาะในดัชนี Hang Seng Index ที่อยู่ในระดับ Deep Discount แต่จากสถิติในอดีตมักเป็นจุดสะสมที่ให้ผลตอบแทนที่ดีในระยะยาว จึงแนะนำทยอยสะสม กองทุนที่มีความสัมพันธ์กับดัชนี Hang Seng สูงอย่าง ASP-HSI และกองทุนหุ้นจีนต่างๆ ซึ่งมักมีค่า Correlation กับดัชนี Hang Seng สูงทั้ง อาทิ K-CHINA-A(A), P-CGREEN เพื่อเป้าหมายลงทุนระยะยาว
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
FINNOMENA Market Alert
ตลาดหุ้นฮ่องกง
แชร์บทความ: